**Ալ-Հասաքա** (արաբ․՝ الحسكة‎‎, քրդ.՝ Hesîçe, Hesêçe), քաղաք Սիրիայի Արաբական Հանրապետության հյուսիս-արևելքում։ Համանուն մարզի վարչական կենտրոնն է։ Բնակչության թվով՝ 188,160 մարդ, մեկն է Սիրիայի 10 ամենամեծ քաղաքներից և ամենամեծը մարզում։ Ալ-Հասաքայի բնակչության զգալի մասը կազմում են ասորիներն ու քրդերը, կան նաև արաբներ ու հայեր։ Քաղաքի տարածքով հոսում է Եփրատի վտակ Խաբուր գետը։ Գտնվում է Դամասկոսից 600 կմ, Հալեպից` 494 կմ, Դեյր-էլ-Զորից` 179 կմ հեռավորության վրա։

Աշխարհագրություն
----------------

Ալ-Հասաքան տեղակայված է Թուրքիայի Քամիշլի սահմանամերձ քաղաքից 80 կմ հեռավորության վրա։ Եփրատի ձախ վտակ Խաբուր գետը, որ սկիզբ է առնում Թուրքիայի սահմանի մոտ գտնվող Ռաս ալ-Այն (ալ-Հասաքա) քաղաքի մոտ, հոսում է Ալ-Հասաքա քաղաքի միջով։ Վերջինիս մոտ Խաբուր գետին է միախառնվում Ջայջայ գետը։

Պատմություն
-----------

Միտաննիի դարաշրջանի տուն Թել Բրակում
Ալ-Հասաքան շրջապատված է նախապատմական մի քանի բնակատեղիներով։ Դրանցից ամենահայտնիներն են Թել Բրակը, որ գտնվում է Ալ-Հասաքայից 45 կմ դեպի հյուսիս-արևելք, և Թել Քնեդիգը, որ տեղակայված է Ալ-Հասաքայից 20 կմ դեպի հարավ։

2007 թվականին կատարված պեղումները Ցիտադել Հիլում
Օսմանյան կայսրության ժամանակ Ալ-Հասաքան աննշան քաղաք էր։ Ներկայիս բնակավայրը հիմնադրվել է 1922 թվականի ապրիլին Ֆրանսիական ռազմակայանի կողմից։ Հայերի ցեղասպանությունից ու Թուրքիայից նրանց արտաքսումից հետո շատ հայեր հաստատվեցին ԱԼ-Հասաքայում և նպաստեցին քաղաքի զարգացմանը 1920-ական թվակյաններին։ Ֆրանսիական մանդատի տարիներին ասորիները, որ վտարվեցին Իրաքից Սումայիլյան կոտորածի ժամանակ, մի շարք բնակավայրեր հիմնադրեցին Խաբուր գետի ափին 1930-ական թվականներին։ Այդ ժամանակ ֆրանսիական զորքերը տեղավորված էին Ցիտադել Հիլում։ 1942 թվականին Ալ-Հասաքան ուներ 7,835 բնակիչ, քաղաքում գործում էին մի քանի դպրոցներ, երկու եկեղեցի, բենզալցակայան։ Նոր քաղաքը սկսեց զարգանալ 1950-ական թվականներին՝ դառնալով գավառի վարչական կենտրոն։ Ալ-Հասաքա ու Քամիշլի քաղաքները ծաղկում ապրեցին 1960-ական թվականներին, երբ Սիրիայի հյուսիս-արևելքում սկսեց բուռն զարգացում ապրել բամբակագործությունը։ 1970-ական թվականներին զարգացավ նաև նավթարդյունաբերությունը։

2007-2008 թվականներին Ալ-Հասաքայի կենտրոնում կատարվեցին հնագիտական պեղումներ և հայտնաբերվեցին կավե աղյուսներից կառուցված պատեր, որ վերաբերում են Նոր ասորական դարաշրջանին՝ մ. թ. ա. 8-11 դարերին, ինչպես նաև 5-րդ դարի բյուզանդական եկեղեցու ավերակներ։ Գտնվեցին նաև բնակության հետքեր, որոնք վերաբերում են վաղ իսլամական ժամանակաշրջանին։

Սիրիայի քաղաքացիական պատերազմ
-----------------------------

Սիրիայի քաղաքացիական պատերազմի ժամանակ Ալ-Հասաքան վերահսկվում էր սիրիական բանակի ու քրդերի կողմից։ 2014 թվականի օգոստոսին քաղաքը պաշարեցին Իրաքի և Լևանտի իսլամական պետության զորքերը, որոնց մինչ այդ անհաջող փորձեր էին արել գրավելու այն։

Ժողովրդագրություն
-----------------

2004 թվականին քաղաքի բնակչությունը կազմում էր 188,160 մարդ։ Նրանց մեծ ման արսորիներ ու քրդեր են։ ԿԱն նաև քիչ թվով արաբներ ու հայեր։ Քաղաքում կան առնվազն չորս մեծ եկեղեցիներ, քանզի քաղաքում մեծ թիվ են կազմում քրիստոնյաները։

Մարզական կյանքը
---------------

Բասել ալ-Ասադ մարզադաշտը
Ալ-Ջազիրան քաղաքի ամենամեծ ֆուտբոլային ակումբն է, որը խաղում է Բասել ալ-Ասադ մարզադաշտում։

Պատկերասրահ
-----------

* Սուրգ Գևորգ եկեղեցինՍուրգ Գևորգ եկեղեցին
* Ալ-Հասաքայի ասորական եկեղեցինԱլ-Հասաքայի ասորական եկեղեցին

Ծանոթագրություններ
------------------

1. ↑  «al-Hasakah city population»։ Արխիվացված է օրիգինալից 2013 թ․ ապրիլի 8-ին։ Վերցված է 2015 թ․ փետրվարի 23
2. ↑
3. ↑  «IS-extremisten rukken op in Syrië»։ *Nieuwsblad*։ 2014 թ․ օգոստոսի 1։ Արխիվացված է օրիգինալից 2014 թ․ օգոստոսի 12-ին։ Վերցված է 2014 թ․ օգոստոսի 11
4. ↑  Halabi, Alaa (2014 թ․ հունիսի 24)։ «Hasakah residents fear ISIS rally in east Syria»։ *al-Safir*։ Վերցված է 2014 թ․ օգոստոսի 11

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
 Սիրիայի քաղաքներ |
| --- |
|  |
| Ալ-Հասաքայի մարզ | Ալ-Կամիշլի  • Ալ-Հասաքա  • Ալ-Մալիքիա  • Ռաս ալ-Այն |
|  |
| Ալ-Կունեյտրայի մարզ | Ալ-Կունեյտրա  • Ֆիկ |
|  |
| Ալ-Ռակկայի մարզ | Ալ-Ռակկա  • Ալ-Սաուրա  • Թել Աբյադ |
|  |
| Ալ-Սուեյդայի մարզ | Ալ-Սուեյդա  • Շահբա  • Սալխադ |
|  |
| Ռիֆ Դիմաշկի մարզ | Ալ-Զաբադանի  • Ալ-Թելլ  • Ալ-Կուդսայա  • Ալ-Կուտեյֆա  • Ալ-Յաբրուդ  • Ալ-Նաբք  • Դարայյա  • Դումա  • Կատանա |
|  |
| Դառաայի մարզ | Ալ-Սանամեյն  • Դառաա  • Իզրաա |
|  |
| Դեյր-էլ-Զորի մարզ | Աբու Քամալ  • Ալ-Մայադին  • Դեյր-էլ-Զոր |
|  |
| Իդլիբի մարզ | Առիհա  • Իդլիբ  • Հարեմ  • Մաարրաթ ալ-Նուման  • Ջիսր ալ-Շուղուր |
|  |
| Լաթակիայի մարզ | Ալ-Հաֆֆա  • Ալ-Կարդահա  • Լաթակիա  • Ջաբլե |
|  |
| Հալեպի մարզ | Ազազ  • Ալ-Բաբ  • Ալ-Սաֆիրա  • Այն ալ-Արաբ  • Ալ-Աթարիբ  • Աֆրին  • Դեյր Հաֆիր  • Սիմեոն լեռան գավառ  • Մանբիջ  • Ջարաբուլուս  • Հալեպ |
|  |
| Համայի մարզ | Ալ-Սալամիա  • Ալ-Սուկայլաբիա  • Համա  • Մահարդա  • Մասյաֆ |
|  |
| Հոմսի մարզ | Ալ-Կուսեյր  • Ալ-Մուխարրամ  • Ալ-Ռասթան  • Թադմոր  • Թալքալախ  • Հոմս |
|  |
| Տարտուսի մարզ | Ալ-Շեյխ Բադր  • Բանիաս  • Դուռեյքիշ  • Սաֆիթա  • Տարտուս |
|  |
| Պորտալ։Սիրիա |

 |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4589894-7 · LCCN: n2005022631 · VIAF: 144457096 · WorldCat VIAF: 144457096 |

 |